KATSO ― UUSIA YLILUONNOLLISIA ASIOITA
Herra, rukoilen, että tänä vuonna seurakuntamme ylistää Sinua.
Rukoilen, että itse kukin tuo tänä vuonna Sinulle ylistyksen -
ja kiitoksen ja keskittyy Sinuun, uskomme alkajaan ja täyttäjään.
Kiitos, että saamme vain seistä ja hämmästellä Sinua.
Teet uusia asioita. Uskomme siihen koko tämän vuoden 2016 ajan.
Jeesuksen nimessä, aamen, aamen. Istukaa, olkaa hyvät.
Jes. 43:19 "Katso, minä teen uutta; -
nyt se puhkeaa taimelle, ettekö sitä huomaa?
Niin, minä teen tien korpeen, virrat erämaahan."
"Katso". Tämä on Herran sana Hillsong-seurakunnalle tänä vuonna.
Se tarkoittaa: "Seisahdu ihmettelemään tätä."
Tai vielä lyhyemmin ilmaistuna: "Vau!"
Olen aivan ihmeissäni Herran hyvyydestä ja uskollisuudesta.
Jesajan luvussa 43 Jumala teki viisi ihmeellistä julistusta.
Ensimmäinen niistä on: "Minä pystyn tähän."
Jumala sanoo niin puhuessaan teistä korvessa ja virroista erämaassa.
Se on jakeessa 15: "Minä, Herra, olen teidän Pyhänne, -
minä, Israelin Luoja, olen teidän kuninkaanne."
Mitä tulee Jumalan tahtoon elämässäsi, uskotaan, -
että Herra tekee sen, mitä lupaa.
Toinen mahtava julistus kuuluu: "Olen tehnyt sen ennenkin."
Jakeessa 16 puhutaan siitä, -
että Jumala teki tien mereen ja polun valtaviin vesiin.
Tässä puhutaan siitä, mitä Jumala oli jo tehnyt.
Kun israelilaiset olivat olleet orjina 400 vuotta, Jumala nosti meren -
kahdeksi seinäksi, jotta ihmiset pääsivät uutta tietä pitkin vapauteen.
Herra on tehnyt sen ennenkin. Sitten Hän sanoo: "Teen sen uudestaan."
"Katso, minä teen uutta".
Ei muistella vanhoja asioita, sillä Herra sanoo tekevänsä uutta.
Se puhkeaa nyt taimelle.
Sitten Herra antaa vihjeen siitä, mihin tuo uusi asia liittyy: -
Uusiin teihin ja virtoihin. Uusia teitä vapauteen sekä täyteyden virtoja.
Viimeinen Herran hienoista julistuksista on haaste meille: -
"Ettekö sitä huomaa?"
"Ettekö sitä huomaa?" Uskotteko sen? Odotatteko sitä hengessänne?
Uskotko todella, että Jumala voi tehdä sen omassa elämässäsi?
Hän sanoo tehneensä sen ennenkin ja aikovansa tehdä sen nyt.
Uutenavuotena on helppo luvata tehdä uusia asioita, -
mutta minusta on hienoa, että Herra myös kertoo, mitä ne ovat.
Hän antaa siitä vihjeen puhumalla edellisestä tekemästään asiasta.
Hän tekee siis eitä ja virtoja.
Tiet johtavat meidät ylös kohti Jumalan suunnitelmaa, -
ja virrat virtaavat alaspäin täynnä taivaan siunauksia.
Rakastan näitä kielikuvia.
Olen usein ajanut kiemurtelevaa vuoristotietä ylös.
Melkein aina tien rinnalla alhaalla solassa virtaa joki.
Se virtaa alaspäin, minä ajan ylös. Joet eivät koskaan virtaa ylöspäin.
Puhuessaan virroista Jumala siis puhuu asioista, jotka virtaavat alas.
Haluan, että tämä ajatus uusista Jumalan lupauksen teistä -
ja uusista Jumalan siunauksen virroista iskostuu henkeenne.
Tarttukaa siihen, omistakaa se itsellenne, rukoilkaa sitä -
ja uskokaa siihen. Uskotaan, että Jumala avaa väylän -
uusien teiden ja virtojen kautta Jeesuksen nimessä. Aamen!
Miltä yliluonnolliset uudet asiat oikein näyttävät?
Jumala puhuu siis ensin vanhasta uudesta asiasta eli siitä, -
kun Hän vapautti Israelin Egyptin orjuudesta. Toinen uusi asia on se, -
että Jumala tulee vapauttamaan Israelin Babylonian pakkosiirrosta.
Jos vertaamme niitä, huomaamme, että niissä toistuvat samat asiat.
Siitä saamme kaavan Jumalan yliluonnollisille uusille asioille.
Ensimmäinen kaavan osa on yliluonnollinen väliintulo.
Missä elämäsi asioissa tarvitset sitä, että Jumala puuttuu asioihin?
Olet ehkä nähnyt joko televisiossa tai ihan elävässä elämässä, -
kuinka joku puuttuu toisten elämään auttaakseen heitä -
pelastaakseen heidät heiltä itseltään ja antaakseen heille uuden alun.
Osaatko kuvitella, millaista on, kun Jumala puuttuu asioiden kulkuun?
Kuten jo sanoin, Jumalan kansa oli ollut 400 vuotta orjina Egyptissä.
He olivat vankeina ja tekivät todella kovaa työtä.
Oli tullut aika, -
jolloin uusi faarao aloitti vaikean ja pimeän ajan israelilaisille.
He joutuivat palvelemaan Egyptin syntistä valtakulttuuria.
Jumala oli armossaan päättänyt puuttua tilanteeseen.
Heillä ei ollut vapautta, omaisuutta eikä maata.
Babyloniassa tilanne oli samanlainen: ei vapautta eikä maata.
He joutuivat palvelemaan syntistä valtakulttuuria.
Israelilaiset olivat tuossa tilanteessa häntä, eivät pää, -
mutta Jumala lupasi tehdä uutta. Tiedätte jo, mitä se oli.
Jumala antaa meille uusia vapauden teitä ja täyteyden virtoja.
Uskotaan, että Jumala toimii yliluonnollisesti seurakunnassamme.
Hän pystyy siihen, Hän on tehnyt sen ennenkin ja Hän tekee sen jälleen.
Hän on näyttänyt, mitä se on ja kysyy, olemmeko mukana.
Uskon ja rukoilen, että olemme. Kääritään hihamme, -
sillä olemme valmiita siihen ja mukana siinä.
Sano vieruskaverillesi: "Olemme siinä mukana!"
Toinen osa yliluonnollisissa uusissa asioissa -
on yliluonnollinen suosio. Jumala osoitti sitä kansalleen Egyptissä.
Hän muutti faaraon sydämen, joka tosi paatui pian uudestaan.
Sillä aikaa israelilaiset kuitenkin ehtivät paeta faaraon armeijaa -
ja pääsivät erämaan reunalle ja Punaisenmeren rantaan.
Babyloniassakin Jumala osoitti heille yliluonnollista mielisuosiota.
Vuosien kuluessa Jumala muutti ei vain yhden vaan kolmen -
meedo-persialaisen kuninkaan sydämen, viimeisenä Kyyroksen.
Hän oli persialainen eli iranilainen. Mitä Jumala teki hänelle?
Tämän persialaisen kuninkaan kautta Jumala päästi israelilaiset -
rakentamaan temppelin ja maansa uudestaan, -
ja Kyyros vieläpä maksoi viulut.
Tie vapauteen, siunauksen virta.
Eikä siinä vielä kaikki. Kyyros järjesti keräyksen koko maassa -
lähettääkseen heidät matkaan. Babylonialaiset siis osallistuivat -
Jerusalemin, temppelin ja koko maan jälleenrakennukseen.
Jos se ei ole ihme, uusi tie korvessa tai uusi virta, niin mikä sitten on?
Yliluonnollinen väliintulo, mielisuosio ja pikakaista.
Heathrow'n lentokentällä on turvatarkastuksessa pikakaista -
usein matkustaville. Tosin se on monesti hitaampi kuin normaali kaista.
Jumala antaa yliluonnollisia oikoteitä, ei sellaisia, -
joita me joskus yritämme ja jotka saattavat meidät vain pulaan.
Yliluonnolliset oikotiet ovat hienoja ideoita. Rakastan niitä.
Saavutettuaan Punaisenmeren israelilaiset leiriytyivät -
jakeen 2. Moos. 13:20 mukaan Etamiin erämaan reunaan.
He olivat siis ajautuneet nurkkaan.
Luvun 14 jakeissa 2―3 puhutaan Etamista, Migdolista ja Baal-Sefonista.
Jumala vei heidät paikkaan, jossa Baal-Sefon oli edessä, -
Etam vasemmalla ja Migdol oikealla.
Nuo nimet ovat tärkeitä. Kerron kohta, mitä ne tarkoittavat.
Joka tapauksessa sanotaan, että erämaa oli saartanut heidät.
Mitkä olosuhteet ovat saartaneet sinut ja ajaneet sinut nurkkaan?
Uskon yliluonnolliseen väliintuloon ja yliluonnolliseen mielisuosioon.
Jumala voi antaa yliluonnollisen pikakaistan niin kuin Hän teki tässä.
Etamissa vuoret kohtaavat meren. Sen läpi ei voinut kulkea.
Migdol oli sotilastukikohta, josta he näkivät faaraon armeijan lähestyvän.
Sinnekään ei siis ollut menemistä.
Edessä oli Baal-Sefon, saari, jonka nimi tarkoittaa Myrskyn jumalaa.
Israelilaiset olivat siis umpikujassa, mutta Herra käski kohottaa sauvan.
Hän kysyi Moosekselta: "Miksi huudat minulle?"
Hyvä kysymys myös monille meistä.
Herra sanoi: "Miksi huudat minulle? Lähtekää liikkeelle."
Eräässä vanhassa kommentaarissa sanotaan, että kun Mooses -
ja vanhimmat lähtivät liikkeelle, he olivat nenäänsä myöten vedessä.
Jumala kuitenkin avasi heille yliluonnollisen oikotien.
Sitä on vaikea kuvitella, mutta vedet nousivat ja avasivat tien vapauteen -
ja täyteyden virrat. On hienoa ajatella Jumalan ihmeellisiä pikakaistoja.
He olivat umpikujassa, mutta Jumala avasi tien eteenpäin.
Ehkä sinullekin on tapahtunut niin.
Lähtiessään Babyloniasta 700 vuoden kuluttua he palasivat Jerusalemiin.
Kun he lähtivät Egyptistä, Jumalan mielisuosio tarkoitti Luvattua maata, -
ja Babyloniasta lähteneet saivat samanlaisen lupauksen.
Matka Babyloniasta Jerusalemiin oli 3 000 kilometriä.
Se oli pitkä marssi aavikon ja erämaan halki.
Osa kansasta kuoli matkalla.
Jae Jes. 40:31 on hieno raamatunkohta, joka on tarkoitettu -
noille ihmisille, jotka kulkivat uutta tietä matkallaan vapauteen.
"mutta ne, jotka Herraa odottavat, saavat uuden voiman".
Tämä ei ole mikään satunnainen jae, -
vaan se puhuu nimenomaan teistä vapauteen ja siunauksen virroista.
"mutta ne, jotka Herraa odottavat, saavat uuden voiman, -
he kohottavat siipensä kuin kotkat.
He juoksevat..." Juokse, Forrest, juokse!
"He juoksevat eivätkä näänny, he vaeltavat eivätkä väsy."
Rakastan Raamatun lupauksia! Jumala on uskollinen Sanalleen, -
ja Hänen lupauksensa ovat "kyllä" ja "aamen". Tästä on pakko innostua.
Yliluonnollisen väliintulon, mielisuosion ja pikakaistan lisäksi -
Herra huolehti heistä yliluonnollisesti.
Erämaassa Hän antoi heille mannaa, leipää taivaasta, -
vettä kalliosta ja viiriäisiä taivaalta.
Mitä haluaisitte tänään, herra? ―Otan viiriäistä, kiitos.
Oho, tässähän se jo onkin. Mahtavaa!
Yliluonnollista huolenpitoa.
Jumala piti israelilaisista huolta yliluonnollisesti Kyyroksenkin kautta, -
kun he olivat matkalla rakentamaan Jerusalemia uudestaan.
Raamattu kertoo, että kuningas maksoi jälleenrakentamisen kulut -
ja keräsi jopa kansalta rahaa Herran huoneen rakentamista varten.
Älä aliarvioi sitä, mitä Jumala voi tehdä ja kenen sydämen muuttaa -
tuodakseen tahtonsa elämääsi. Älä koskaan aliarvioi sitä, -
kenen sydämen Jumala voi pehmittää tehdessään tahdostaan tilaisuutesi.
Rakastan sitä, että kun elämässä tiet vievät Jumalan lupauksiin -
ja joet virtaavat täynnä siunausta, -
Jumalan tahto on Jumalan lasku.
Ja yleensä Hän käyttää ihmisiä, joskus niitä, joita et ikinä arvaisi.
Lopuksi: yliluonnollinen uudelleen sijoittaminen.
Jumala voi sijoittaa sinut uudelleen. En tarkoita maantieteellisesti.
Jumala voi sijoittaa sinut niin, että Hänen tahtonsa toteutuu.
Jes. 61:1 "Herran Henki on minun päälläni, sillä hän on voidellut minut -
julistamaan ilosanomaa nöyrille, lähettänyt minut sitomaan -
särjettyjä sydämiä, julistamaan vangituille vapautusta..." Jae 4 -
"Ja he rakentavat jälleen ikivanhat rauniot, -
kohottavat ennalleen esi-isien autiot paikat; ja he uudistavat -
rauniokaupungit, jotka ovat olleet autiot polvesta polveen."
Jumala rakentaa uudelleen paikat, jotka ovat olleet autioina pitkään.
Jakeet 6―7 "te saatte nauttia kansain rikkaudet ja periä heidän kunniansa.
Häpeänne hyvitetään teille kaksin kerroin, ja pilkatut saavat riemuita -
osastansa. Niin he saavat kaksin- kertaisen perinnön maassansa; -
heillä on oleva iankaikkinen ilo."
Raamattu on täynnä lupauksia.
Yritän puhua teille ja seurakunnan elämään uskoa ja lupauksia.
Uskon, että se on Sana Jumalalta, mutta meidän pitää tehdä yhteistyötä.
Tiesittekö, että vain 50 000 israelilaista palasi Babyloniasta?
Herra sanoi Jeremian luvussa 29, mitä heidän piti tehdä Babyloniassa.
Heidän piti rakentaa taloja, istuttaa puutarhoja, mennä naimisiin -
ja saada lapsia ja lastenlapsia.
Vuosien ajan he olivat tehneet niin. He olivat rakentaneet taloja, -
ja heillä oli tuloja, koska he olivat istuttaneet puutarhoja.
Heillä oli lapsia ja lastenlapsia. He olivat tehneet olonsa mukavaksi.
Yhtäkkiä Jumala sanoikin, ettei se ollut Hänen suunnitelmansa.
Se oli nyt vanha asia. On mielenkiintoista, -
että Toora, Jumalan Sana, temppeli, Herran huone, -
ja Luvattu maa olivat asioita, joita Jumalan kansa todella arvosti.
Se johtui pitkälti siitä, mitä Jumala oli heille puhunut.
Silti niin monet jäivät Babyloniaan. He tekivät myönnytyksiä.
Herra oli sanonut: "Jos rukoilette maalle rauhaa, annan teille rauhan."
Nyt Herra sanoi, että heidän piti olla siellä vain 70 vuotta.
Hänellä oli heille jotain parempaa. Hän halusi heidät toiseen paikkaan.
Jumala voi tehdä elämässäsi mitä vain viedäkseen sinut lupauksiinsa, -
mutta huomaatko sen? Oletko valmis maksamaan sen hinnan?
Ehkä mukavuus on sinulle tärkeämpi kuin kutsu.
Toivon, että olemme seurakunta, joka asettaa kutsun etusijalle -
ja uskoo Jumalan antavan uusia, yliluonnollisia teitä ja virtoja.
Toivon, että olet osa sitä.
Muista, että sentimentaalisuus romuttaa asioiden merkityksen, -
koska se pitää kiinni menneestä, kun taas merkitys on tulevaisuudessa.
Älä anna minkään estää sinua. Ole valmis tekemään uhrauksia, -
sillä Jumala haluaa antaa uusia vapauden teitä ja täyteyden virtoja.
Muista siis aina, älä koskaan unohda. Sanotaan se yhdessä: Paras...
Paras on vielä edessä, Jeesuksen nimessä!
Kiitos Jumalalle siitä. Herra, uskomme seurakuntana, -
että annat Henkesi virvoittavaa tuulta, uusia asioita ja vau-hetkiä, -
jolloin saamme vain ihmetellä. Olemme valmiita ja kiitämme niistä.
Armosi, mielisuosiosi, lupauksesi. Kuinka siunattuja olemme! Aamen.
Pitäisikö elämässäni olla -
mitään muuta kuin risti, jolla Jeesus otti pois häpeäni?
Kädet levitettynä auki ja pää pystyssä -
laulan uudestaan joka henkäykselläni
Pitäisikö elämässäni olla -
mitään muuta kuin risti, jolla Jeesus otti pois häpeäni?
Kädet levitettynä auki ja pää pystyssä -
laulan uudestaan joka henkäykselläni
Miten suuren armon olenkaan löytänyt Sinussa, Jeesukseni, -
että suuruutesi asuu sielussani
Pitäisikö elämässäni olla mitään muuta kuin Pelastajani?
Ylistän Sinua aina
Miten suuren armon olenkaan löytänyt Sinussa, Jeesukseni, -
että suuruutesi asuu sielussani
Pitäisikö elämässäni olla mitään muuta kuin Pelastajani?
Ylistän Sinua aina
HILLSONG-KONFERENSSI AJAA PAIKALLISSEURAKUNTIEN ASIAA
Haluan, että meistä tulee loistavia -
sanomaan: "Tule, tule Kristuksen luo."
Teidän täytyy mennä, jotta he voivat tulla.
Teidän täytyy olla tekemisissä eksyneen maailman kanssa, -
jotta ihmiset löytäisivät Jeesuksen.
Tiedän, että tänä iltana tämän areenan ulkopuolella on ihmisiä, -
jotka kuolevat ilman Jeesusta. Tehtävämme on auttaa heitä.
Herra, siunaa seurakuntia. Anna uusia mahdollisuuksia.
Kuivuus muuttuu joeksi, ja ihmiset kulkevat Hengen voimassa.
Uskomme, että puhallat elämää seurakuntaasi kaikkialla maailmassa.
HILLSONG-KONFERENSSI 2016
Tämä on Young&Freen uusi luku.
Meillä on asiaa. ―Aina on kyse Jeesuksesta.
Jännittää. ― Tulisipa enemmän kuin pari ihmistä.
Sitä ei tarvinne ottaa uudestaan.
Kolme, kaksi, hyppy!
Laulamme vielä kerran
UUSI ALBUMI SAATAVANA NYT
Uskon, että kun Jumala alkaa puhua uudesta asiasta, on todella aika -
katsoa sitä ihmetyksen vallassa. Uskon, että se tapahtuu sinullekin.
Jumalan käsi on ylläsi, jos annat Hänen olla elämäsi Herra -
ja pyydät Hänet elämääsi. Hän ottaa elämäsi ja johdattaa sinua -
tahtonsa mukaan. Jumala on totta, ja Hän muuttaa ihmisten elämiä.
Siunausta sinulle ja mahtavaa viikkoa!
Hallitset sielussani, -
en jää koskaan yksin
Hallitset sielussani, -
en koskaan jää yksin
Vaikka maailmani voi sortua, vain Sinä pysyt Kaikkivaltiaana
Pysyt vakaana koettelemuksissani
Hallitkoon valtakuntasi maan päällä, koko luomakunta ylistää Sinua
Jeesus, Sinä elät, olkoon nimesi korotettu
Hallitset sielussani, -
en koskaan jää yksin
Hallitset sielussani, -
en koskaan jää yksin
Sieluni on herännyt eloon haavoitetuissa käsissäsi
Armollinen veri kantoi syntini ja häpeäni
Nyt, ikuisesti ja loppuun asti -
Sinä hallitset
Sieluni on herännyt eloon haavoitetuissa käsissäsi
Armollinen veri kantoi syntini ja häpeäni
Nyt, ikuisesti ja loppuun asti -
Sinä hallitset
Hallitset sielussani, -
en koskaan jää yksin
Suomennos: Anni Lähteenmäki